钦定古今图书集成/方舆汇编/职方典/第1518卷 > 《通志》
## 钦定古今图书集成/方舆汇编/职方典/第1518卷 > 《通志》

罗婺

本武定种，古以名郡，又称罗武。元时，罗武蛮罗僄百岁尫弱，子孙以毡裹送之深箐，后生尾长三寸，相传三百岁。今俗又称“罗午” ，楚雄、姚安、永宁、罗次皆有之。男子髻束高顶，戴笠，披毡，衣火草布。其草得于山中，缉而织之，麄恶而坚致。或市之省城，为囊橐以盛米麦。妇女辫发，两绺垂。

肩上杂以。璖璎珞方领黑衣，长裾跣足。居山林高阜，牧养为业。有屋无床榻，以松叶藉地而卧。婚姻喜庆之事，结一松棚为宴葬。用火化，腰刀长枪，行住不释。嗜酒酣斗，狡猾难治。